
	[bookmark: _GoBack]פרופ' טל שביט, דיקאן ביה"ס למינהל עסקים     
	"מכונות האושר"

מהן מכונות האושר? כיצד מייצרים אושר? 
למה אושר זה חשוב?
ההרצאה תעסוק בתחום האושר והשפעתו על חיינו. בעיקר בגורמים המשפיעים על האושר וכיצד ניתן לנהל את האושר.
בין היתר תעסוק ההראצה בהשפעת העבודה על האושר ועל הגורמים בעבודה שמגבירים או מפחיתים את האושר.




	רו"ח, עו"ד אלי אור, ראש המחלקה לחשבונאות, ביה"ס למינהל עסקים
	"מיסוי התא המשפחתי" 

 הסבר על שיטת המס הנהוגה בישראל תוך מתן דגש להטבות המס הקיימות לתא המשפחתי. 
כמו כן יפורטו הסימנים המעידים על קיום תשלום מס עודף בתא המשפחתי והדרכים לקבלתו (החזר מס).

	אלי מרון, ביה"ס למינהל עסקים
	"משפחה קונה"

ההרצאה תהיה מבוססת על השינויים בהרגלי הקניה של המשפחה הממוצעת. 
ניתוח מרכיבי השינוי בצריכה ובקניה.



	ד"ר אביגיל הורביץ, ביה"ס למינהל עסקים
	"הטיות התנהגותיות בחסכון לטווח ארוך" 

אנחנו לא חוסכים מספיק. וכשאנחנו מתבגרים אנחנו לא מגנים על עצמנו מסיכוני אריכות חיים. למה? המחקר מספק תשובות מעניינות. על כל זה בהרצאה על חסכון לטווח ארוך.


	מר אלכס קפלון,  מרכז לימודי הגרוטולוגיה הפיננסית, ביה"ס למינהל עסקים  ושותף- מייסד של חברת Futuring Up
	"מה אתה רוצה לחיות כשתהיה גדול? עתידנות אישית בעידן אריכות הימים"

המדע משנה את חיי המין האנושי- תוחלת החיים עולה ואנו חיים בבריאות טובה שנים רבות יותר ובמקביל, אותו מדע מפתח רובוטים ובוטים שמחליפים אותנו בעולם התעסוקה. כיצד מעצבים וממלאים משמעות ב-100 שנות חיים? על כך ועוד בהרצאה-דיון בהובלת אלכס קפלון





	ד"ר אייל להב, ראש המחלקה למימון ושוק ההון, ביה"ס למינהל עסקים
	"להתאפק או לא להתפאק? חינוך פיננסי, דחיית צריכה, וחשיבה לטווח ארוך"

מפתה לצרוך היום, אבל יש לכך מחיר. על הסיבות והגורמים המשפיעים על המיקוד שלנו בטווח הקצר, ועל הדרכים להתמקד גם בעתיד. זאת ועוד בהרצאה שעוסקת בכסף, חסכון, צריכה ופסיכולוגיה. 


	פרופ' צביקה טריגר, ביה"ס למשפטים ע"ש חיים שטריקס
	"בהחלט הייתם צריכים: מה יש למשפט לומר על החובה להביא מתנת חתונה?"

בעשורים האחרונים המתנה הלגיטימית היחידה בחתונה הישראלית (וגם באירועים משמחים אחרים) היא מתנת המעטפה (כסף). מה הביא לירידתה של מתנת הקופסה (חפץ) מגדולתה? מה זה אומר על החברה הישראלית? מה המשמעות של מתנת מעטפה שלא "מכסה את עלות המנה" או של "מנה" מאכזבת, שלא מצדיקה את הסכום שנרשם בהמחאה שבמעטפה? האם עדיין באים להשתתף בשמחה של עורכיה, או בעצם משלמים בעבור ארוחה וריקודים?



	ד"ר תמיר שאנן, בי"הס למשפטים ע"ש חיים שטריקס
	היבטי מס שונים ביחס לתא המשפחתי
במדינת ישראל אזרחים רבים משלמים מס הכנסה מעבר למס שנדרש על פי חוק ומאות מיליוני שקלים נערמים במשרד האוצר מבלי שיש להם דורש. חלק ניכר מתשלומים אלה נובעים משינויים תעסוקתיים של בני זוג. מס נוסף שלעתים לא מייחסים לו חשיבות מספיקה נוגע למיסוי על נדל"ן בארץ ובחו"ל. היבטים אלה כמו גם היבטי ביטוח לאומי יידונו במסגרת המפגש

	פרופ' שמואל שולמן, החוג לפסיכולוגיה
	האם  הצעירים  היום  איבדו כיוון?

קריירה ויחסים רומנטיים בבגרות הצעירה: מסלולי התפתחות, דרכי חיפוש ואבדן דרך.

	פרופ' תמר אלמור, דיקאן ביה"ס למדעי ההתנהגות והחוג לפסיכולוגיה
	"פערי דורות במאה ה-21"  

מדוע הצעירים כל כך שונים מהדורות הקודמים בהתנהגותם? מהם פערי הדורות ומדוע הם נוצרים? בהרצאה זאת נדבר על ההשפעה של הטכנולוגיה על התנהגות של הדורות השונים.


	ד"ר גיא אבוטבול זלינגר, 
ביה"ס למדעי ההתנהגות
	"על התמזרחות, השתכנזות ומשפחות מעורבות בישראל"

בשלושת העשורים האחרונים עלה אחוז הנישואים המעורבים בישראל בין מזרחים לאשכנזים באופן משמעותי. ההרצאה של ד"ר גיא אבוטבול זלינגר תבחן את הגורמים שהביאו לעלייה של נישואים אלו ותדון במאפיינים של המשפחות המעורבות בישראל. ההרצאה גם תביא ממצאים חדשים מן השטח בנוגע לשאלה המסקרנת: האם למתבגרים מעורבים בישראל יש זהות אתנית או שמא אתניות נמחקת במשפחות מעורבות.  


	ד"ר ג'וי בנטוב, 
החוג לפסיכולוגיה
	כיצד לטפח חוסן נפשי אצל ילדים (והוריהם)

אילו כלים מציעה הפסיכולוגיה העכשווית על מנת להקנות חוסן לתודעה של הילד המתפתח. 



	ד"ר אבי שניידר, ביה"ס למדעי ההתנהגות
	בית ומשפחה בעולם העבודה החדש

עבודה ומשפחה מאז ומעולם קיימו בניהם יחסי גומלין.  ההיסטוריה מלמדת כי כל פעם שהשתנה דפוס העבודה השתנה גם מבנה המשפחה.

עבודה מהבית, כלכלת הפרילנס, צוותים וירטואלים בינה מלאכותית ועוד הם רק חלק קטן מן האתגרים העומדים בפתחו של שוק התעסוקה העתידי.

ההרצאה תתמודד עם השאלה כיצד משפיעים דפוסי עבודה חדשים על אתגרי המשפחה בעידן בו אנו חיים



	ד"ר עלינא ברנשטיין,
ביה"ס לתקשורת
	"הורות ומסכים"

ההרצאה של עלינא ברנשטיין תעלה שאלות "נפיצות":
האם מסכים זה טוב מוחלט או רע מוחלט או לא זה ולא זה?
ממה בעצם חוששים ההורים?
מה הם בעצם מסכים?
האם כל המסכים זהים?
האם כל השימושים במסכים הם היינו הך? באיזה אופנים משתנה השימוש בגילאים שונים ובהתאמה היחס של ההורים לנושא?
מה עושים כשבבית יש ילדים בגילאים מאוד שונים?
תשובות לשאלות אלה ואחרות תעלנה תוך כדי התייחסות לידע מחקרי.
כמו כן תעלנה דרכים פרקטיות אפשריות – בהתאמה לכל הורה ולכל משפחה - לחיות עם המסכים בשלום
בהרצאה הנוכחית הדגש יהיה על הורות לילדים צעירים בגילאי 0-12



	גב' יהודית נשרי מקוב, רכזת לקויי למידה, דיקנאט הסטודנטים, המסלול האקדמי המכללה למינהל
	הפרעת קשב בבגרות

עם הפרעת קשב נולדים, והיא מלווה את האדם עד מאה ועשרים.
פעם חשבו שכשמתבגרים, ההפרעה נעלמת. היום יודעים שזה לא נכון, היא רק משתנה ומקבל פנים אחרות.
הפרעת קשב דומה לתמנון- היא שולחת את זרועותיה הארוכות ומתערבת בכל תחומי החיים: מניהול זמן וניהול המשימות היומיומיות, ועד זוגיות והורות.
היא משפיעה על דימוי עצמי, ועל השגת מטרות בחיים.
מה זו ההפרעה הזו? איך היא באה לידי ביטוי בחיים הבוגרים? ואיך אפשר להתנהל איתה? על כך בהרצאה.


	גב' דנה רייכמן
מדריכת הכנה ללידה רגועה (דולה)  
	פחד: האויב הגדול בחדר לידה
איך להתמודד ולהגיע ללידה רגועה

	גב' עדי הרפז מאמנת, מדריכת הורים ויועצת מומחית למשפחה (M.A)
	רק מילה טובה או שתיים (לא יותר מזה!) – 

לדבר עם ילדים בשפה שהם מבינים
יש קשר ישיר בין מה שילדים מרגישים לבין התנהגותם. בכל גיל. כשההרגשה ותחושת הערך של ילדים טובה גם התנהגותם תהיה טובה ובהתאם גם ההישגים שלהם והאווירה המשפחתית בבית שלכם. 
הרצאה מרגשת ומלאה בהומור, חווייתית ופרקטית שתכניס אתכם לעולמו של ילד ותלמד אתכם כמה כוח והשפעה יש לגישה ולמילה הטובה שלכם על חייו של ילד. הילד שלכם.


	גב' שרי גלזר
יועצת שינה ומנחת הורים
	ייעוץ שינה לתינוקות פעוטות"

נושא ההרצאה:
הבסיס להרגלי שינה בריאים בקרב תינוקות ופעוטות - איך מלמדים את התינוק להירדם בכוחות עצמו? ואיך מגיעים ללילה רצוף שינה?


	עומר דורון מחברת 'פשוט משכנתא'
	"גילוי הסודות למשכנתא רווחית ובטוחה"

	גב' לידור תמיר סטון
מנחת הורות ראשונית ומדריכת עיסוי תינוקות

	"פשוט להבין את התינוק שלך"

ידעתם שאפשר לדעת מה התינוק שלכם צריך עוד לפני הבכי?
ידעתם שלתינוק שלכם יש שפת גוף ייחודית שדרכה ממש ניתן לראות את הצרכים שלו?
הצטרפו אלי להרצאה מעשירה ופוקחת עיניים שתסביר לכם שאפשר להפסיק לנחש מה התינוק שלכם רוצה ובאמת לדעת.


	גב' אירן קדם-תמיר- פסיכולוגית בהתמחות חינוכית.
	אתה לא מחליט עליי!" - סמכות הורית במציאות המודרנית.

איך ייתכן שמבט אחד שלנו לא מבהיר מיד לילדינו מה לעשות, מתי, איך ולמה?
בעבר מילה של הורה, היתה מילה. כל אחד במשפחה ידע בדיוק את מקומו, תפקידו, חובותיו ומה הדרישות והציפיות ממנו. 


	
מר יניב עבדי
יזם חברתי-כלכלי, מומחה לכלכלה התנהגותית.

גב' ליאת גולדשטיין מנכ"לית פורטל "אמאבא"
	
ממחאה חברתית למשפחה כלכלית

לומדים את השיטה ומקבלים אחריות על חשבון הבנק שלנו


	
מר יגאל רונאי, ראש ההתמחות בנדל"ן" 
ביה"ס לכלכלה


	נדל"ן למשפחות

ההרצאה תעסוק במגמות המתרחשות בשוק הנדל"ן בישראל בדגש על נדל"ן למגורים.



